CELEX: 62012CA0473
Language: et
Date: 2013-11-07 00:00:00
Title: Kohtuasi C-473/12: Euroopa Kohtu (kolmas koda) 7. novembri 2013 . aasta otsus (Cour constitutionnelle’i eelotsusetaotlus — Belgia) — Institut professionnel des agents immobiliers (IPI) versus Geoffrey Englebert, Immo 9 SPRL, Grégory Francotte (Isikuandmete töötlemine — Direktiiv 95/46/EÜ — Artiklid 10 ja 11 — Teatamiskohustus — Artikli 13 lõike 1 punktid d ja g — Erandid — Erandite ulatus — Eradetektiivid, kes tegutsevad reguleeritud kutseala kontrolliva organi nimel — Direktiiv 2002/58/EÜ — Artikli 15 lõige 1)

11.1.2014   
            
            
               ET
            
            
               Euroopa Liidu Teataja
            
            
               C 9/13
            
         Euroopa Kohtu (kolmas koda) 7. novembri 2013. aasta otsus (Cour constitutionnelle’i eelotsusetaotlus — Belgia) — Institut professionnel des agents immobiliers (IPI) versus Geoffrey Englebert, Immo 9 SPRL, Grégory Francotte
   (Kohtuasi C-473/12) (1)
   
   (Isikuandmete töötlemine - Direktiiv 95/46/EÜ - Artiklid 10 ja 11 - Teatamiskohustus - Artikli 13 lõike 1 punktid d ja g - Erandid - Erandite ulatus - Eradetektiivid, kes tegutsevad reguleeritud kutseala kontrolliva organi nimel - Direktiiv 2002/58/EÜ - Artikli 15 lõige 1)
   2014/C 9/19
   Kohtumenetluse keel: prantsuse
   
      Eelotsusetaotluse esitanud kohus
   
   Cour constitutionnelle
   
      Põhikohtuasja pooled
   
   
      Hageja: Institut professionnel des agents immobiliers (IPI)
   
      Kostjad: Geoffrey Englebert, Immo 9 SPRL, Grégory Francotte
   
      Menetluses osales: Union professionnelle nationale
   
      Ese
   
   Eelotsusetaotlus — Cour constitutionnelle (Belgia) — Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355) artikli 11 lõike 1 ja artikli 13 lõike 1 punktide d ja g ning samuti ELL artikli 6 lõike 3 tõlgendamine — Täielik ühtlustamine — Liikmesriigi võimalus piirata andmesubjekti kohest teavitamiskohustust või kehtestada sellest kohustusest erand — Sellest kohustusest tehtava erandi ulatus — Eradetektiivide kutsetegevuse hõlmamine — Eitava vastuse korral direktiivi 95/46/EÜ artikli 13 kooskõla ELL artikli 6 lõikega 3, täpsemalt võrdsuse põhimõtte ja diskrimineerimiskeelu põhimõttega
   
      Resolutsioon
   
   Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta artikli 13 lõiget 1 tuleb tõlgendada nii, et liikmesriikidel ei ole mitte kohustus, vaid õigus võtta siseriiklikku õigusesse üle üks või mitu erandit, mille see säte näeb ette kohustusest teavitada andmesubjekti tema isikuandmete töötlemisest.
   Kutseala organi eest tegutseva eradetektiivi toimingud reguleeritud kutseala, käesolevas asjas kinnisvaramaaklerite, ametieetika eeskirjade rikkumise uurimisel kuuluvad direktiivi 95/46 artikli 13 lõike 1 punktis d sätestatud erandi kohaldamisalase.
   
      (1)  ELT C 26, 26.1.2013.